Спецыяльна да 70-годдзя Вялікай Перамогі тэлеканал "Беларусь 1" пакажа расійскі серыял па сцэнарыі нашага суайчынніка Андрэя Курэйчыка "Ваенная разведка. Першы удар" рэжысёра Аляксея Празнікава. Чатырохсерыйны фільм, заснаваны на невычэрпнай тэме Вялікай Айчыннай вайны, традыцыйна ўвабраў у сябе ворагаў, узброеную барацьбу, забойствы, стратэгіі, планы і каханне. І антураж: карты, радыёперадатчыкі, зброю - як трэба. Усё, каб закрануць струны як мага больш шырокага кола грамадства і гледачоў.